CELEX: 22021D0356
Language: lt
Date: 1614038400000
Title: Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimu įsteigtos partnerystės tarybos sprendimas Nr. 1/2021 2021 m. vasario 23 d. dėl laikino taikymo pagal Prekybos ir bendradarbiavimo susitarimą pabaigos datos (2021/356)

2021 2 26   
               
               
                  LT
               
               
                  Europos Sąjungos oficialusis leidinys
               
               
                  L 68/227
               
            
         EUROPOS SĄJUNGOS BEI EUROPOS ATOMINĖS ENERGIJOS BENDRIJOS IR JUNGTINĖS DIDŽIOSIOS BRITANIJOS IR ŠIAURĖS AIRIJOS KARALYSTĖS PREKYBOS IR BENDRADARBIAVIMO SUSITARIMU ĮSTEIGTOS PARTNERYSTĖS TARYBOS SPRENDIMAS Nr. 1/2021
         2021 m. vasario 23 d.
         dėl laikino taikymo pagal Prekybos ir bendradarbiavimo susitarimą pabaigos datos (2021/356)
         PARTNERYSTĖS TARYBA,
         atsižvelgdama į Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimą, ypač į jo FINPROV.11 straipsnio [Įsigaliojimas ir laikinas taikymas] 2 dalies a punktą,
         kadangi:
         
                     (1)
                  
                  
                     pagal Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimo (1) (toliau – Prekybos ir bendradarbiavimo susitarimas) FINPROV.11 straipsnio [Įsigaliojimas ir laikinas taikymas] 2 dalį šalys susitarė tą susitarimą laikinai taikyti nuo 2021 m. sausio 1 d. su sąlyga, kad iki tos dienos jos viena kitai pranešė, jog jų atitinkami vidaus reikalavimai ir procedūros, būtini tam susitarimui laikinai taikyti, yra įvykdyti. Laikinas taikymas turi būti nutrauktas vieną iš šių dienų, atsižvelgiant į tai, kuri yra ankstesnė: 2021 m. vasario 28 d. arba kitą Partnerystės tarybos nustatytą datą, arba pirmąją mėnesio, einančio po mėnesio, kurį abi šalys pranešė viena kitai, kad įvykdė savo atitinkamus vidaus reikalavimus ir procedūras, skirtus jų sutikimui jo laikytis nustatyti, dieną;
                  
               
                     (2)
                  
                  
                     dėl vidaus procedūrinių reikalavimų Europos Sąjunga sudaryti Prekybos ir bendradarbiavimo susitarimo iki 2021 m. vasario 28 d. negalės, todėl pagal Prekybos ir bendradarbiavimo susitarimo FINPROV.11 straipsnio [Įsigaliojimas ir laikinas taikymas] 2 dalies a punktą Partnerystės taryba turėtų nustatyti, kad laikino taikymo pabaigos data turi būti 2021 m. balandžio 30 d.,
                  
               PRIĖMĖ ŠĮ SPRENDIMĄ:
         
            1 straipsnis
            Laikino taikymo pabaigos data pagal Prekybos ir bendradarbiavimo susitarimo FINPROV.11 straipsnio [Įsigaliojimas ir laikinas taikymas] 2 dalies a punktą yra 2021 m. balandžio 30 d.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje ir Londone 2021 m. vasario 23 d.
            
               
                  Partnerystės tarybos vardu
               
               
                  Bendrapirmininkiai
               
               Maroš ŠEFČOVIČ
               Michael GOVE
            
         
         
            (1)  OL L 444, 2020 12 31, p. 14.